钦定古今图书集成/明伦汇编/闺媛典/第313卷 > 皇清四十六 > 赵士履妾萧氏
## 钦定古今图书集成/明伦汇编/闺媛典/第313卷 > 皇清四十六 > 赵士履妾萧氏

按《常熟县志》：“萧氏，工部都水司员外赵士履妾，江都儒家女也。年十八，归士履。士履初娶归氏，继娶徐氏，事姑王俱以孝闻。徐质弱，劝士履置簉以佐中馈，因纳萧。萧事徐，曲意将顺，徐亦怜爱之，得欢心。士履疾，萧割臂肉和药进之，遂愈。后士履以工部员外改韶州府同知，过家没，萧年二十五，子延泽甫三岁。恩勤” 教育，荼苦备尝。泽长，娶妇生子。萧曰：“向患儿不成立，我今乃有孙。” 为之破颜。未几，妇亡。逾年，延泽遘疾，萧日抱孙呼天，延泽竟死。氏抚孙，见孙生子而没。